cyanic-selkie/wikianc huggingface dataset:
สารกันเลือดเป็นลิ่ม
สารกันเลือดเป็นลิ่ม (anticoagulant, blood thinner) เป็นสารเคมีที่ใช้ป้องกันหรือลดการจับลิ่มของเลือด เป็นการยืดระยะการแข็งตัวของเลือด บางชนิดมีอยู่โดยธรรมชาติในสัตว์กินเลือดเป็นอาหาร เช่นปลิงและยุง ซึ่งช่วยให้เลือดไม่แข็งตัวนานพอที่สัตว์จะได้เลือดเป็นอาหาร เมื่อใช้เป็นยา ก็จะใช้ในการบำบัดโรคเกี่ยวกับหลอดเลือดมีลิ่มเลือด มียาเป็นเม็ด โดยยังมีชนิดที่ให้ทางเส้นเลือดดำซึ่งใช้ในโรงพยาบาลด้วย สารยังใช้กับอุปกรณ์การแพทย์ต่างๆ รวมทั้งหลอดเก็บตัวอย่าง ถุงถ่ายเลือด เครื่องนวดหัวใจ-ผายปอด และเครื่องล้างไต ยากันเลือดเป็นลิ่มชนิดหนึ่งคือ วาร์ฟาริน ตอนแรกอนุมัติให้ใช้เป็นยาเบื่อหนู
ยากันเลือดเป็นลิ่มสัมพันธ์กับยาต้านเกล็ดเลือด (antiplatelet) และยาสลายลิ่มเลือด (thrombolytic) เพราะเข้าไปจัดแจงวิถีทางเคมีของการจับลิ่มเลือด โดยเฉพาะก็คือ ยาต้านเกล็ดเลือดยับยั้งการจับก้อนของเกล็ดเลือด เทียบกับยากันเลือดเป็นลิ่มที่ยับยั้งวิถีทางเมแทบอลิซึมโดยเฉพาะๆ ของ coagulation cascade (ดูรูป) โดยออกฤทธิ์หลังจากที่เกล็ดเลือดจับก้อนในเบื้องต้น แต่ก่อนการสร้าง fibrin และผลิตภัณฑ์เกล็ดเลือดที่จับก้อนอย่างเสถียร
ยากันเลือดเป็นลิ่มซึ่งสามัญก็คือ วาร์ฟารินและเฮพาริน
ห้องโถงเอก
ห้องโถงเอก (Great hall) คือห้องหลักของปราสาท, พระราชวัง, วัง หรือ คฤหาสน์มาเนอร์ขนาดใหญ่ในยุคกลาง และในคฤหาสน์ชนบทที่สร้างระหว่างคริสต์ศตวรรษที่ 16 ถึงต้นคริสต์ศตวรรษที่ 17 ในขณะนั้น “Great” ในคำว่า “Great hall” มีความหมายว่า “ใหญ่” และยังมิได้หมายถึงความเป็น “เอก” เช่นในนัยยะของความหมายที่ใช้กันในปัจจุบัน ในยุคกลางห้องโถงเอกก็จะเรียกกันเพียงว่า “ห้องโถง” เท่านั้นนอกไปเสียจากว่าสิ่งก่อสร้างนั้นจะมีห้องโถงมากกว่าหนึ่งห้อง แต่คำว่า “ห้องโถงเอก” เป็นคำที่ใช้สำหรับห้องโถงประเภทนี้มาเป็นเวลาหลายร้อยปี เพื่อที่จะแยกจากห้องโถงประเภทอื่นที่สร้างขึ้นในสิ่งก่อสร้างที่สร้างขึ้นหลังยุคกลาง ห้องโถงเอกมักจะพบในฝรั่งเศส, อังกฤษ และ สกอตแลนด์ แต่ห้องที่มีลักษณะดังว่าก็พบในประเทศอื่นๆ บางประเทศในยุโรปด้วย
ลักษณะของห้องโถงเอกโดยทั่วไปมักจะเป็นห้องสี่เหลี่ยมระหว่างที่ยาวหนึ่งครึ่งถึงสามเท่าของความกว้าง และจะสูงกว่าความกว้าง ทางเข้าก็จะ “ทางเดินที่เป็นฉาก” ทางด้านหนึ่งของห้อง หน้าต่างจะอยู่ทางด้านยาวของตัวห้อง และมักจะรวม มุขหน้าต่าง และเหนือทางเข้าบางครั้งก็จะมีระเบียงนักดนตรี ด้านตรงกันข้ามของห้องยกขึ้นเป็นยกพื้นเป็นที่ตั้งของโต๊ะของประมุขของเจ้าของสถานที่และแขกสำคัญๆ ห้องส่วนตัวของเจ้าของและครอบครัวก็จะอยู่ถัดออกไปจากบริเวณนี้ ส่วนครัว, ห้องเก็บสุรา และ ห้องเก็บอาหารอยู่ตรงกันข้ามกับทางเข้า
ในยุคกลางผู้เป็นเจ้าของสิ่งก่อสร้างใหญ่ๆ มักจะมีห้องพักผ่อนเพียงไม่กี่ห้อง ฉะนั้นห้องโถงเอกจึงเป็นห้องสารพัดประโยชน์ ที่ใช้เป็นสถานที่รับแขก และสถานที่ที่สมาชิกในครอบครัวมากินอาหารร่วมกัน ที่จะรวมทั้งเจ้าของบ้าน, ผู้รับใช้ชั้นสูงและชั้นรองบางคน ในเวลากลางคืน สมาชิกในบ้านก็อาจจะใช้เป็นที่หลับที่นอนด้วย
ลักษณะสถาปัตยกรรม
ห้องโถงเอกมักจะมีเตาผิงใหญ่ที่มีขนาดใหญ่โตพอที่จะเดินหรือยืนข้างในได้ เตาผิงใช้เป็นเครื่องทำความร้อนและสำหรับทำอาหาร แต่โดยทั่วไปแล้วถ้าเป็นสิ่งก่อสร้างขนาดใหญ่ การทำอาหารส่วนใหญ่ก็จะทำกันในครัวก็มักจะตั้งอยู่ชั้นล่าง และโดยทั่วไปแล้วเตาผิงก็จะมีหิ้งเตาผิงทำด้วยหินหรือไม้ที่สลักเสลาอย่างงดงาม หรือบางครั้งก็อาจจะเป็นงานปูนปั้น ที่อาจจะประดับด้วยตราอาร์ม, คำขวัญ (ที่มักจะเป็นภาษาละติน), แคริอาทิด หรือ สิ่งตกแต่งอื่นๆ ห้องโถงชั้นบนของคฤหาสน์มาเนอร์ของฝรั่งเศสเตาผิงมักจะมีขนาดใหญ่มากและตกแต่งอย่างงดงาม ตามปกติแล้วห้องโถงเอกมักจะเป็นห้องที่ได้รับการตกแต่งอย่างหรูหราที่สุดในบ้าน ที่รวมทั้งการใช้บัวตกแต่งหน้าต่างด้านนอกด้วย และตัวหน้าต่างเองก็จะตกแต่งด้วยลวดลายซี่หินอย่างละเอียด
ในบางครั้งก็อาจจะมีการติดตั้งเครื่องดักฟังแบบหยาบๆ ที่ทำให้เจ้าของบ้านได้ยินเสียงสนทนาที่เกิดขึ้นในห้องโถงเอกในห้องนอนชั้นบน ในสกอตแลนด์อุปกรณ์นี้เรียกว่า “Laird's lug” หรือในคฤหาสน์มาเนอร์ก็อาจจะมีรูสำหรับเจ้าของบ้านใช้แอบดูเหตุการณ์ที่เกิดขึ้นในห้องโถงเอกที่เรียกว่า “จูดาส์” ในภาษาฝรั่งเศส
ตัวอย่าง
ห้องโถงเอกยังคงมีเหลือให้ชมหลายแห่ง ห้องโถงเอกขนาดใหญ่ที่เป็นของหลวงที่ยังคงอยู่คือห้องโถงเอกของพระราชวังเวสต์มินสเตอร์ และห้องโถงเวนเสลาสที่ปราสาทปราก ห้องโถงเอกของคฤหาสน์เพนสเฮิร์สต์ในเค้นท์ในอังกฤษเป็นห้องที่แทบจะไม่ได้รับการเปลี่ยนแปลงมาตั้งแต่คริสต์ศตวรรษที่ 14 ส่วนตัวอย่างของห้องจากคริสต์ศตวรรษที่ 16 และต้นคริสต์ศตวรรษที่ 17 ในอังกฤษ, เวลส์ และ สกอตแลนด์ยังคงมีด้วยกันเป็นจำนวนพอสมควร เช่นที่คฤหาสน์ลองลีท (อังกฤษ), คฤหาสน์เบอร์ลีย์ (อังกฤษ), คฤหาสน์บอดีสกอลเลน (เวลส์), ปราสาทมูชอลล์ส (สกอตแลนด์) และ ปราสาทแครธ (สกอตแลนด์) แต่เมื่อมาถึงปลายคริสต์ทศวรรษ 1700 ห้องโถงเอกก็เริ่มหมดความหมายและความสำคัญลง เมื่อการปกครองจากศูนย์กลางในมือของพระมหากษัตริย์มีความแข็งแกร่งขึ้น ผู้ที่มาจากตระกูลที่มีฐานะในสังคมดีก็มักจะไม่เข้ารับราชการกับลอร์ดเป็นการแลกเปลี่ยนกับการได้รับการคุ้มครอง เมื่อช่องว่างทางสังคมระหว่างนายกับไพร่แยกจากกันมากขึ้น โอกาสที่ผู้รับใช้กับเจ้าของปราสาทจะกินอาหารด้วยกันก็น้อยลง และผู้รับใช้เองก็ถูกสั่งห้ามเข้ามาในห้องโถงเอก
อันที่จริงแล้วผู้รับใช้มักจะไม่ได้รับอนุญาตให้ใช้บันไดเป็นทางเข้าห้องโถงเอกของสิ่งก่อสร้างใหญ่ๆ เดียวกับเจ้าของบ้านในสมัยแรกๆ ฉะนั้นบางครั้งจึงพบบันไดสำหรับผู้รับใช้เช่นที่ปราสาทมูชอลล์ส ต่อมาห้องพักผ่อนนั่งเล่นในคฤหาสน์ชนบทก็มีเพิ่มมากขึ้น และมีวัตถุประสงค์ของการใช้สอยที่เฉพาะเจาะจงและมีความสำคัญขึ้น เมื่อมาถึงคริสต์ศตวรรษที่ 17 ห้องโถงของคฤหาสน์ใหม่จึงใช้เป็นเพียงทางเข้าที่ใช้เพียงเดินผ่านเพื่อไปยังส่วนอื่นๆ ของคฤหาสน์แต่ไม่ใช่ที่สำหรับการอยู่อาศัยอย่างเช่นที่เคยเป็นมา
วิทยาลัยเช่นมหาวิทยาลัยเดอแรม, มหาวิทยาลัยเคมบริดจ์, มหาวิทยาลัยออกซฟอร์ด และ มหาวิทยาลัยเซนต์แอนดรูส์ต่างก็มีห้องโถงที่มีลักษณะที่มาจากห้องโถงเอกที่ยังคงใช้เป็นโรงอาหารอยู่เป็นประจำวัน ห้องโถงดังกล่าวที่ใหญ่ที่สุดเป็นของมหาวิทยาลัยคอลเลจเดอแรม และ Inns of Court ในลอนดอน และ King's College Schoolที่วิมเบิลดัน "โต๊ะสูง" (ที่มักจะตั้งบนยกพื้นด้านหนึ่งของห้อง ที่ตรงกันข้ามกับทางเข้า) เป็นที่นั่งของอาจารย์ ขณะที่นักเรียนจะนั่งรับประทานอาหารบนโต๊ะที่ตั้งฉากกับโต๊ะสูง ตลอดความยาวของห้องโถง ซึ่งเทียบเท่ากับการรักษาระดับความสูงต่ำของฐานะผู้ใช้ห้องเช่นเดียวกับในยุคกลาง
การเสื่อมความนิยมและการฟื้นฟู
ตั้งแต่คริสต์ศตวรรษที่ 16 เป็นต้นมาห้องโถงก็หมดความสำคัญลง และมาแทนที่ด้วยห้องเฉพาะกิจต่างที่เริ่มมีกันขึ้นมาสำหรับทั้งครอบครัวและแขก เช่นห้องรับประทานอาหาร, ห้องนั่งเล่น และสำหรับคนรับใช้ก็จะมีห้องโถงคนรับใช้โดยเฉพาะ และห้องนอนของคนรับใช้ก็จะอยู่บนห้องใต้เพดาน ห้องโถงของคริสต์ศตวรรษที่ 17, 18 และ 19 ของคฤหาสน์ชนบทหรือวังส่วนใหญ่แล้วมักจะใช้เป็นโถงทางเข้าแม้ว่าจะเป็นห้องที่สร้างอย่างงดงามก็ตาม แต่เมื่อมาถึงปลายคริสต์ศตวรรษที่ 19 จนถึงต้นคริสต์ศตวรรษที่ 20 ก็ได้มีการรื้อฟื้นการใช้ห้องโถงเอกขึ้นมาอีก โดยใช้เป็นห้องเลี้ยงรับรอง หรือการสังสรรค์ แต่มิได้ใช้เป็นห้องรับประทานอาหารหรือที่หลับที่นอนสำหรับคนรับใช้ การนำกลับมาดังกล่าวเป็นส่วนหนึ่งของการฟื้นฟูยุคกลางเช่นที่คฤหาสน์ธอร์บีย์ฮอลล์
ชิคเก้น รัน วิ่ง...สู้...กระต๊ากสนั่นโลก
ชิคเก้น รัน วิ่ง...สู้...กระต๊ากสนั่นโลก (Chicken Run) เป็นภาพยนตร์แอนิเมชันจากสหราชอาณาจักร ที่ทำในรูปแบบสตอปโมชัน ทำโดยสตูดิโอที่ชื่อว่า อาร์ดแมน แอนิเมชันส์ สตูดิโอส์
เนื้อเรื่องย่อ
วันหนึ่งในประเทศอังกฤษ พวกไก่ต่างพากันหลบหนีในฟาร์มที่มีชื่อว่า ฟาร์ม ทวิตตี้ แต่โชคร้ายมีชาวนาและพร้อมด้วยสุนัขของเขาต้อนพวกไก่ให้กลับไปที่ฟาร์มเดิม และ จิงเจอร์ ก็ได้มาพบกับคุณนาย ทวิตตี้ และห้ามไม่ให้ไก่ตัวอื่นๆหนีไป เช้าวันรุ่งขึ้นขณะที่หัวหน้าฝูงไก่ได้ออกมาเข้าแถวเรียงกันเพื่อที่จะให้ ทวิตตี้ ได้คัดเลือกว่าจะออกไข่มากที่สุด แต่แล้วคุณนายทวิตตี้ได้เลือก เอฟวีน่า ที่ออกไข่ไม่หมด และได้ไปตัดหัวไก่เพื่อจะไปเป็นอาหาร
จิงเจอร์ได้ตัดสินใจที่จะหาทางหลบหนีไปจากฟาร์มให้ได้ คืนวันหนึ่งจิงเจอร์ได้พบกับสิ่งที่ลอยมาอยู่บนท้องฟ้านั่นก็คือ ร็อคกี้ เจ้าโต้งอเมริกา ที่มาจากโรงละครสัตว์ และแล้วรถของคณะละครสัตว์ก็เอาสิ่งประดิษฐ์ที่เอาเป็นพายไก่ของฟาร์มต่อมา จิงเจอร์ ได้ถูกจับโดย คุณนายทวิตตี้และร็อคกี้ก็ตามไปด้วย ร็อคกี้ได้ช่วยเหลือจิงเจอร์และหนีไปด้วยกัน และแล้ววันต่อมาร็อคกี้หนีออกไปข้างนอกฟาร์ม จิงเจอรเธอได้พบกับเหรียญของทหารอากาศ และต่อภาพโปสเตอร์ของขณะละครสัตว์
วันต่อมาพวกไก่จึงประดิษฐ์เครื่องบินขึ้นมา ระหว่างเครื่องบินกำลังเคลื่อนที่อยู่ ก็ได้พบกับคุณ ทวีตี้ ได้มาขวางทางไว้ เขาเห็นเครื่องบินได้แล้วเขาก็สลบไป และได้จิงเจอร์ได้ช่วยดึงให้สะพานบินขึ้นแต่ได้พบกับคุณนายทวิตตี้ และแล้วร็อคกี้ก็กลับมาอีกครั้ง แล้วทั้งสองก็นั่งเครื่องบินไป และแล้วก็มีอะไรบางอย่างสั่นสะเทือน คุณนายทวิตตี้ที่ติดตามไก่มา ที่จะทางกำจัดคุณนายทวิตตี้ และร็อคกี้ก็ยิงไข่ของหนูมายิงหน้าทวิตตี้ ยิงไปจนหมดกระสุนไข่ พอคุณนายทวิตตี้จะตัดหัวจิงเจอร์ จิงเจอร์ก็ได้หาวิธิที่จะตัดเชือกนี่ให้ขาด จนร็อคกี้นึกว่าจิงเจอร์ ถูกตัดหัวไปแล้ว แต่เธอยังไม่ตาย คุณนายทวิตตี้ร่วงไปในเครื่องที่ประดิษฐ์พายไก่จนพัง และแล้วพวกไก่ก็หนีจากฟาร์มได้อย่างอิสรภาพ
ทอมแอนด์เจอร์รี่
ทอมแอนด์เจอร์รี (Tom And Jerry) เป็นการ์ตูนทีวีซีรีส์ของ Metro-Goldwyn-Mayer หรืออักษรย่อว่า MGM สร้างโดย ฮานา-บาร์เบรา สังกัด การ์ตูนเน็ตเวิร์ค ออกอากาศในสหรัฐอเมริกา ทุกวัน จันทร์-ศุกร์ ทาง การ์ตูนเน็ตเวิร์ค เวลา 06.30 น. ในประเทศไทย ออกอากาศทางการ์ตูนเน็ตเวิร์คเวลา 20.00 น.ทุกวัน และ ทาง สถานีโทรทัศน์สีกองทัพบกช่อง 7 ใน พ.ศ. 2532 และสถานีวิทยุโทรทัศน์ไทยทีวีสีช่อง 3 ใน พ.ศ. 2540 บูมเมอแรง พ.ศ. 2556 ปัจจุบัน เริ่มฉายตอนแรกวันที่ 10 กุมภาพันธ์ ค.ศ. 1940 หรือ พ.ศ. 2483 ฉายตอนสุดท้ายวันที่ 8 กันยายน ค.ศ. 1967 หรือ พ.ศ. 2510
ตัวละครเสริม
ตัวละครจากการ์ตูน ทอมแอนด์เจอร์รี่คิดส์ และ ดรูปปี้กับดริปเปิ้ล
ภาพยนตร์
ภาพยนตร์ของทอม กับ เจอร์รี่มีทั้งหมด 7 เรื่อง แต่ภาพยนตร์ที่ฉายในโรงภาพยนตร์มีเพียงเรื่องเดียว คือ ทอมกับเจอร์รี่ ตอน ช่วยเพื่อนหาพ่อ ที่ฉายในปี (พ.ศ. 2535) ส่วนที่เหลือเป็น Kids Movie Collection
รายชื่อตอน
รายชื่อตอนใน ทอม กับ เจอร์รี่ มีทั้งหมด มีทั้งหมด 162 ตอน
คณะกรรมการโอลิมปิกโซเวียต
คณะกรรมการโอลิมปิกแห่งชาติสหภาพสาธารณรัฐสังคมนิยมโซเวียต (National Olympic Committee of the Union of Soviet Socialist Republics; Национальный Олимпийский комитет Союза Советских Социалистических Республик – НОК СССР) เป็นองค์กรที่ได้รับทุนสนับสนุนจากรัฐบาลซึ่งเป็นตัวแทนของสหภาพโซเวียตในคณะกรรมการโอลิมปิกสากล คณะกรรมการโอลิมปิกแห่งชาติสหภาพโซเวียตมีหน้าที่ดูแลจัดการการมีส่วนร่วมของโซเวียตในการแข่งขันกีฬาโอลิมปิกฤดูร้อนและฤดูหนาว คณะกรรมการโอลิมปิกสากลรับรองคณะกรรมการโอลิมปิกแห่งชาติสหภาพโซเวียตเมื่อวันที่ 7 พฤษภาคม พ.ศ. 2494 ในการประชุมไอโอซีครั้งที่ 45 ก่อนปี ค.ศ. 1950 สหภาพโซเวียตถูกห้ามในระดับสากลเนื่องจากการรัฐประหารของกลุ่มบอลเชวิคหัวรุนแรง (การปฏิวัติเดือนตุลาคม) และ เรดเทอเรอร์
เมืองห่าผี
เมืองห่าผี (อังกฤษ: Silent Hill) เป็นภาพยนตร์แนวสยองขวัญที่ถูกสร้างขึ้นในปี พ.ศ. 2549 (ค.ศ. 2006) โดยผู้สร้าง "ผีชีวะ" ซึ่งดัดแปลงเค้าโครงเนื้อเรื่องจาก Silent Hill วิดีโอเกมขายดีระดับโลกของค่ายโคนามิ สามารถทำรายได้เปิดตัวใน 3 วันแรก สูงถึง 765 ล้านบาท ขึ้นเป็นอันดับ 1 ใน Box Office ของสหรัฐอเมริกา
ภาพยนตร์มีภาคต่อออกมาชื่อว่า เมืองห่าผี: เรฟเวเลชั่น (อังกฤษ: Silent Hill: Revelations) ซึ่งดัดแปลงเค้าโครงเรื่องจาก ไซเลนต์ฮิลล์ 3 โดยภาพยนตร์เข้าฉายในปี ค.ศ. 2012
เรื่องย่อ
โรส เดอ ซิลวา ที่พยายามหาทางรักษาอาการป่วยที่แปลกประหลาดของ ชารอน ผู้เป็นลูกสาว โดยการพาเธอไปยังเมืองไซเลนท์ ฮิลล์ ซึ่งเป็นเมืองที่ ชารอน มักจะละเมอพูดถึงอยู่เสมอในเวลาที่เธอนอนหลับ แต่เมื่อเข้าเขตเมืองไซเลนท์ฮิลล์ รถของโรสก็ประสบอุบติเหตุ เมื่อเธอฟื้นขึ้นมาอีกครั้ง ก็พบว่าชารอนได้หายตัวไปอย่างไร้ร่องรอย โรสจึงต้องออกเดินทางเพื่อตามหาลูกสาวของเธอให้พบ   เธอเดินทางเข้าไปในเมือง(Silent -Hill)โดยพบว่าในเมืองนั้นทุกสิ่งทุกอย่างยังคงสภาพดีอยู่ ทั้งรถ อาคาร และของใช้ทุกๆอย่าง นอกจากนี้ ยังมีฝุ่นกระจายทั่วเมืองคล้ายหิมะ ซึ่งในความเป็นจริงคือคือขี้เถ้าที่ตกลงมาจากการไหม้ของถ่านหินที่อยู่ใต้เมืองที่ยังไหม้อยู่นั่นเอง
โรสเดินไปทั่วเมืองเธอมองเห็นชารอน ลูกสาวของเธอวิ่งไป เธอจึงวิ่งตาม แต่แล้วก็มีเสียงประหลาดคล้ายสัญญาณเตือนภัยดังขึ้น ท้องฟ้าเริ่มมึดครึ้มจนมองอะไรไม่เห็น โรสจึงจุดไฟแช็คที่เธอพกมาด้วย เธอตะโกนหาชารอน แต่สิ่งที่เธอพบก็คือคนในชุดคล้ายชุดต้านสารพิษถูกขึงเชือกไว้กับรั้ว จากนั้นตัวประหลาดออกมาไล่ล่าตัวเธอ โรสวิ่งหนีสุดชีวิตแต่พวกตัวประหลาดเหล่านั้นก็จับตัวเธอลากไปแต่จู่ๆสัตว์ประหลาดพวกนั้นก็หายไป  ท้องฟ้าเริ่มสว่างอีกครั้ง เธอจึงแปลกใจกับเหตุการณ์ที่เกิดขึ้น  เธอพยายามหาทางกลับไปที่รถแต่เธอกลับพบกับดาเลียที่มีลักษณะคล้ายวิกลจริต ดาเลียได้ตามหาลูกสาวเช่นกัน  โรสเอารูปชารอนให้ดาเลียร์ดูว่าคือลูกสาวที่เธอตามหาแต่ดาเลียกลับบอกว่านี่แหละคือลูกสาวของเธอ แม้จะตกใจและสับสน แต่โรสก็ยังคงมีความตั้งใจที่จะออกตามหาลูกสาวโดยมีตำรวจหญิง เป็นเพื่อนร่วมทาง จากเบาะแสเดียวที่โรสมีคือ สัญลักษณ์บนหลังคาโบสถ์ที่ชารอนได้วาดเอาไว้ยามที่เธอไม่รู้สึกตัว โรสได้เดินทางไปตามจุดต่าง ๆ ที่มีสัญลักษณ์แบบเดียวกับที่ลูกสาวเธอได้วาดไว้ จากการเริ่มต้นไปตามหาที่โรงเรียน และที่สำคัญคือการที่โรสได้เดินทางไปพบห้อง 111 ของโรงแรมแห่งหนึ่งในไซเลนท์ฮิล ที่เป็นที่บูชายัญ อะเลสซา (ลูกสาวของดาเลียที่มีหน้าตาเหมือนชารอน) จากนั้นโรสได้พบกับชาวเมืองไซเลนต์ฮิลที่เป็นคนในกลุ่มลัทธิ และตามเธอไปจนพบกับโบสถ์ที่ชารอนได้วาดไว้
พังผืดใต้ฝ่าเท้าอักเสบ
พังผืดใต้ฝ่าเท้าอักเสบ หรือ พังผืดอักเสบที่ฝ่าเท้า (plantar fasciitis) หรือ โรครองช้ำ เป็นโรคที่ทำให้มีอาการเจ็บปวดที่ส้นเท้าและฝ่าเท้า ส่วนใหญ่จะเจ็บมากที่สุดในการลงน้ำหนักที่เท้าครั้งแรกของวันหลังตื่นนอนหรือหลังจากการได้พักเป็นระยะเวลาหนึ่ง อาการเจ็บอาจถูกกระตุ้นได้โดยการกระดกเท้าขึ้น และอาจเจ็บมากขึ้นกรณีที่ผู้ป่วยมีเอ็นร้อยหวายที่แข็งตึง อาการเหล่านี้ส่วนใหญ่จะค่อยๆ เป็น ผู้ป่วยหนึ่งในสามจะเป็นที่เท้าทั้งสองข้าง ส่วนใหญ่ภาวะนี้ไม่ทำให้มีไข้และไม่ทำให้มีเหงื่อออกตอนกลางคืน
สาเหตุของภาวะนี้ยังไม่เป็นที่ทราบชัดเจน แต่มีปัจจัยเสี่ยงที่สำคัญเช่นการยืนนานๆ การออกกำลังกายมาก และความอ้วน นอกจากนี้ยังพบว่าสัมพันธ์กับการมีเท้าบิดเข้าใน และพฤติกรรมที่ไม่ค่อยออกกำลังกาย แม้จะมีการพบปุ่มงอกกระดูกส้นเท้าร่วมกับภาวะนี้บ่อยครั้งแต่ยังไม่เป็นที่ชัดเจนว่าปุ่มงอกนี้มีบทบาทในการทำให้เกิดภาวะนี้หรือไม่ ภาวะพังผืดอักเสบที่ฝ่าเท้านี้ถือเป็นโรคของจุดเกาะเส้นเอ็นที่มีการฉีกขาดขนาดเล็ก คอลลาเจนเสื่อมสภาพ และเกิดแผลเป็น ดังนั้นการอักเสบจึงมีบทบาทน้อยในการเกิดภาวะนี้ จึงมีการเสนอให้เปลี่ยนชื่อภาวะนี้จาก plantar fasciitis เป็น plantar fasciosis ("โรคของพังผืดที่ฝ่าเท้า")  การวินิจฉัยส่วนใหญ่ทำได้โดยการอาศัยประวัติและผลการตรวจร่างกาย บางครั้งอาจทำอัลตราซาวนด์ช่วยในการวินิจฉัย ภาวะอื่นๆ ที่อาจมีอาการคล้ายกันได้เช่น โรคข้อเสื่อม กระดูกสันหลังอักเสบยึดติด กลุ่มอาการแผ่นไขมันฝ่าเท้า โรคข้อแบบปฏิกิริยา เป็นต้น
ภาวะนี้ส่วนใหญ่หายได้โดยใช้เวลาและการรักษาแบบอนุรักษ์ ในช่วงสองถึงสามสัปดาห์แรกแพทย์มักแนะนำให้ผู้ป่วยพักการใช้เท้า เปลี่ยนกิจกรรม ใช้ยาแก้ปวดเมื่อจำเป็น และยืดกล้ามเนื้อและเส้นเอ็น หากยังบรรเทาอาการไม่ได้อาจพิจารณาทางเลือกอื่น เช่น กายภาพบำบัด การใช้กายอุปกรณ์ การดาม หรือการฉีดสเตียรอยด์ เป็นต้น หากยังไม่ได้ผลอีก อาจจำเป็นต้องพิจารณาการรักษาด้วยการผ่าตัด หรือการรักษาด้วยคลื่นกระแทก
หม่อมราชวงศ์ชิษณุสรร สวัสดิวัตน์
การศึกษา
ศาสตราจารย์ ดร.หม่อมราชวงศ์ชิษณุสรร สวัสดิวัตน์ ศึกษาที่ประเทศอังกฤษ ตั้งแต่อายุ 6 ขวบ โดยสำเร็จการศึกษาระดับประถม ที่โรงเรียน Cheam School และระดับมัธยมที่โรงเรียน Rugby School จากนั้นได้รับปริญญาตรี (เกียรตินิยม) สาขาชีวเคมี จาก มหาวิทยาลัยเคมบริดจ์ ประเทศอังกฤษ ในปี พ.ศ. 2511 ได้รับปริญญาโท สาขาชีวเคมี และปริญญาเอก สาขาอณูชีววิทยา จาก มหาวิทยาลัยเคมบริดจ์ ในปี พ.ศ. 2515 โดยทำงานวิจัยกับนักวิทยาศาสตร์รางวัลโนเบล Dr. César Milstein ที่ MRC Laboratory of Molecular Biology
ประวัติการทำงาน
ศาสตราจารย์ ดร.หม่อมราชวงศ์ชิษณุสรร สวัสดิวัตน์ เข้ารับราชการเป็นอาจารย์ ประจำภาควิชาชีวเคมี คณะวิทยาศาสตร์ มหาวิทยาลัยมหิดล ในปี พ.ศ. 2515 ได้รับแต่งตั้งให้เป็นผู้ช่วยศาสตราจารย์ ในปี พ.ศ. 2518 รองศาสตราจารย์ในปี พ.ศ. 2521 และศาสตราจารย์ในปี พ.ศ. 2525 เคยปฏิบัติงานวิจัยที่ University of Texas Medical Branch ประเทศสหรัฐอเมริกา ระหว่าง ปี พ.ศ. 2519-2520 ปัจจุบัน ดำรงตำแหน่ง ศาสตราจารย์ระดับ 11 ภาควิชาชีวเคมี คณะวิทยาศาสตร์ มหาวิทยาลัยมหิดล
ตำแหน่งหน้าที่อื่นๆ
ตำแหน่งในสมาคมและองค์กรต่างๆ ของประเทศไทย
ตำแหน่งในสมาคมและองค์กรระดับนานาชาติ
ผลงานด้านการวิจัย
งานวิจัยเหล่านี้ ได้ตีพิมพ์ในวารสารนานาชาติกว่า 120 เรื่อง และจะก่อให้เกิดองค์ความรู้ใหม่ในเรื่องของกลไกการทำงานของโปรตีนและความสัมพันธ์กับโครงสร้าง ซึ่งจะนำไปสู่การประยุกต์ใช้ในด้านต่าง ๆ ทั้งด้านการแพทย์ อุตสาหกรรม และการรักษาสิ่งแวดล้อมต่อไปในอนาคต
เครื่องราชอิสริยาภรณ์
สาขาวิทยาศาสตร์
มะส้าน
มะส้าน อยู่ในวงศ์ Dilleniaceae เป็นไม้ต้น ดอกสีเหลือง ผลกลม สุกแล้วเป็นสีเหลือง กลิ่นหอม น้ำต้มเปลือกต้นปรุงเป็นยาฝาดสมานและแก้ท้องเสีย
ซีราลีโนน
ซีราลีโนน (Zearalenone, ZEA) ซึ่งเป็นสารพิษจากเชื้อราตระกูลฟูซาเรียม (Fusarium spp) ที่มักจะพบปนเปื้อนอยู่ในธัญพืช และผลิตภัณฑ์จากธัญพืชหลายชนิด
วิทยาลัยสหวิทยาการ มหาวิทยาลัยธรรมศาสตร์
วิทยาลัยสหวิทยาการ เป็นส่วนราชการไทยระดับคณะ สังกัดมหาวิทยาลัยธรรมศาสตร์ กระทรวงศึกษาธิการ เปิดสอนระดับปริญญาตรี โท และเอก ในหลายสาขา
ประวัติ
วิทยาลัยสหวิทยาการก่อตั้งเมื่อวันที่ 5 กุมภาพันธ์ พ.ศ. 2546 โดยขณะนั้นมีการเรียนการสอนเฉพาะระดับปริญญาตรี ณ มหาวิทยาลัยธรรมศาสตร์ ศูนย์ลำปาง ต่อมาเมื่อสภามหาวิทยาลัยได้มีมติให้ยุบบัณฑิตวิทยาลัยใน พ.ศ. 2549 ทำให้โครงการปริญญาเอกสหวิทยาการและโครงการปริญญาโทสตรีศึกษาซึ่งจัดการเรียนการสอน ณ ศูนย์ท่าพระจันทร์ ไม่มีสังกัด มหาวิทยาลัยธรรมศาสตร์จึงได้ปรับโครงสร้างของวิทยาลัยสหวิทยาการใหม่ โดยให้โอนการเรียนการสอนของทั้งสองโครงการมาอยู่ภายใต้การบริหารงานของวิทยาลัยสหวิทยาการ ปัจจุบันมีการเรียนการสอนรวม 5 หลักสูตร ได้แก่
อาจารย์และศิษย์เก่าวิทยาลัยสหวิทยาการที่สร้างชื่อเสียง
''
วานิทัส (บันทึกแวมไพร์วานิทัส)
อายุ 18 ปี เกิดวันที่ 7 กุมภาพันธ์ 1871 (ราศีกุมภ์) สูง 176 cm (5'9") เป็นหนึ่งในพระเอกที่ใช้ชื่อเดียวกับซีรีสมังงะเรื่อง "บันทึกแวมไพร์วานิทัส" ซึ่งเขียนและวาดโดยอาจาย์จุน โมจิซุกิ ผู้แต่งที่เคยเขียนซีรีย์ "แพนโดร่า ฮาร์ทส์" แต่เดิมเด็กหนุ่มผมดำเคยเป็นเด็กทดลองที่โดนนักวิทยาสตร์ที่บ้าคลั่งงานวิจัยเปลี่ยนมนุษย์เป็นแวมไพร์ แต่ถูกแวมไพร์พระจันทร์สีน้ำเงิน ซึ่งเป็นวานิทัสตัวจริงเคยช่วยเอาไว้ แล้วรับเขาเลี้ยงในฐานะลูกบุญธรรมกับอาจาย์ศิษย์ แล้วเขายังครอบครองคัมภีร์ที่เรียกว่า "ตำราวานิทัส —The Book of Vanitas (ヴァニタスの書, Vanitasu no Sho )" ซึ่งสามารถรักษาแวมไพร์ที่กลายเป็นผู้ต้องสาป ซึ่งไม่สามารถควบคุมอาการกระหายเลือดของตัวเองได้เพราะถูกช่วงชิงนามที่แท้จริงไป ทำให้โรคานั้นเสียหาย เขาจึงขอความช่วยเหลือ "โนเอ้ อัสชีวิสต์​" ในฐานะเพื่อนร่วมงานเพื่อจะช่วยทำภารกิจของวานิทัสให้สำเร็จ
ก่อนไปฝรั่งเศสนั้น โมจิซูกิผู้เขียนซีรีย์เคยตั้งใจวางดีไซน์เดิมให้วานิทัสเป็นแวมไพร์ ส่วนโนเอ้เป็นมนุษย์ ทว่าเธอเสนอเรื่องนี้ไปให้บรรณาธิการก็ไม่มีท่าทีว่าจะเปลี่ยนใจ สุดท้ายโมจิซุกิจึงยอมปรึกษากับบรรณาธิการของเธอ ซึ่งได้ให้คำแนะนำว่าลองสลับบทบาทของวานิทัสให้เป็นมนุษย์ ส่วนโนเอ้เป็นแวมไพร์ ผู้เขียนจึงเปลี่ยนใจและพบว่ามันไอเดียดีกว่า วานิทัสนั้นเป็นตัวละครที่เขียนขึ้นมาเพื่อตัดกับบุคลิกของโนเอ้ ขณะเดียวกันเน้นย้ำถึงพล็อตการดำรงอยู่ แล้วการรักษาคำสาปแวมไพร์ ซึ่งเป็นประเด็นหลักของซีรีส์ ในการดัดแปลงเวอร์ชั่นอนิเมะนั้น วานิทัสได้นัตสึกิ ฮานาเอะผู้เคยให้เสียงพากย์ทันจิโร่มาให้เสียงพากย์ในภาษาญี่ปุ่น ยังได้ อภิชัย ลิขิตลิ้มปรีชา หรือ พี่บอส ผู้ให้เสียงพากย์ไทยหลายเรื่องมาให้สีสันกับซีรีย์ในเวอร์ชั่นไทย นอกจากนี้คุณ Zeno Robinson ยังได้รับบทบาทวานิทัสเสียงตอนโตในพากย์ภาษาอังกฤษ แล้วคุณ Cherami Leigh พากย์วานิทัสวัยละอ่อนเป็นเวอร์ชั่นอังกฤษ
เหล่านักวิจารณ์ต่างให้กระแสตอบรับวานิทัสในทางบวก เพราะเขามีคาแรกเตอร์ที่โดดเด่นและตัวตนที่ลึกลับ หรูหราแล้วสง่างาม พัฒนาการในฐานะตัวละครที่ยอดเยี่ยม ทำให้วานิทัสเป็นตัวละครที่คนมักให้ความสนใจในซีรีย์ "บันทึกแวมไพร์วานิทัส" มีบางคนรวมนักเขียนบทอนิเมะสังเกตเห็นว่าวานิทัสซ่อนมีอดีตเจ็บปวดที่เขาพยามซ่อนเอาไว้
จุดเริ่มต้นในการสร้างตัวละคร
หลังจากจบซีรีย์ Pandora Hearts ผู้เขียนอยากวาดซีรีย์แนวรั้วโรงเรียนมัธยมปลายที่มีเรื่องราวความรักโรแมนติกของคู่รักชายหญิงที่มีไดนามิกเป็นโรมิโอกับจูเลียตและเต็มไปด้วยพล็อตเซอร์ไพรส์มากมาย มีนางเอกเป็นแวมไพร์สาวไร้เดียงสา ซึ่งในตอนแรกเธอไม่มีความตั้งใจที่จะเขียนพล็อตซีรีย์วานิทัสแบบที่ที่เห็นในปัจจุบัน แต่หลังจากโมจิซูกิไปเห็นงานศิลปะของวานิทัส และมีโอกาสไปท่องเที่ยวที่ฝรั่งเศส ทำให้เธอเปลี่ยนใจ พบว่าไอเดียมันเจ๋งกว่า และเดิมทีวานิทัสเคยถูกวางดีไซน์เป็นตัวละครแวมไพร์ตนเดียวในซีรีย์ แต่หลังจากสร้าง "โนเอ้" ขึ้นมา โมจิซุกิจึงตัดสินใจเล่าเรื่องวานิทัสผ่านมุมมองตัวละครอื่นโดยใช้โนเอ้เป็นคนเล่าเรื่องเป็นหลัก ในระหว่างที่โมจิซูกิ จุนกำลังเดินท่องเที่ยวมงแซ็ง-มีแชลของฝรั่งเศส เธอคิดและคร่ำครวญกับผู้ช่วยของเธอเรื่องการวาดแวมไพร์ตนหนึ่งที่เฝ้ามองเมืองเล็กๆ แห่งหนึ่งเป็นเวลา 100 ปี ทุกสิ่งทุกอย่างคือไอเดียของซีรีย์ "บันทึกแวมไพร์วานิทัส" และการออกแบบคาแรคเตอร์ของวานิทัส กับ โนเอ้ ที่ถูกเขียนขึ้นมา ซึ่งในผลงานใหม่นั้น โมจิซูกิตั้งใจเพิ่มองค์ประกอบความรักและฉากแอคชั่น แต่หัวหน้ากองบรรณาธิการบอกให้ลดมันลงเพราะเธอไม่ถนัดเขียนแนวนั้น ทำให้เธอตัดใจไปฝึกวาดรูปใหม่ ด้วยการไปเข้าคอร์สเสริมเกี่ยวกับการวาดรูปโดยเฉพาะ เพราะเชื่อว่ามันสามารถเพิ่มแรงดึงดูดใจให้กับผลงานเธอได้มากขึ้น หากเธอฝึกฝนมากขึ้น
ในตอนแรกวานิทัสเป็นแวมไพร์ที่ได้แรงบันดาลใจมาเชอร์ล็อก โฮล์มส์ ส่วนโนเอ้เป็นมนุษย์ที่อ้างอิงมาจากวัตสัน แต่บรรณาธิการมองว่าไอเดียที่ให้วานิทัสเป็นมนุษย์มีคาแรคเตอร์เย็นชา แต่ให้โนเอ้เป็นมนุษย์ มันดูล้าสมัยและธรรมดาไม่ต่างจากซีรีย์เรื่องอื่น เธอจึงยอมแพ้และปรึกษากับบรรณาธิการ แล้วได้รับคำแนะนำว่าลองสลับบทบาทของตัวเอกโดยให้วานิทัสเป็นมนุษย์ ส่วนโนเอ้เป็นแวมไพร์ โมจิซูกิเคยถูกเพื่อนร่วมงานวิจารณ์เรื่องการออกแบบทรงผมหน้าของวานิทัส เธอจึงออกแบบผมหน้าสองชั้นให้กับเขา แล้วผู้เขียนยังเรียกเสื้อผ้าประจำตัวของวานิทัสว่า "เสื้อผ้าสุดซับซ้อนที่ไม่มีใครเข้าใจ" เพราะเครื่องประดับหลายชิ้นของเขาอย่างเช่นโบว์ และการลงสีแถบเสื้อกั๊กขึ้นอยู่กับความพอใจของผู้เขียน แม้จะบอกว่าวานิทัสเป็นมนุษย์แต่ก็ทำให้เขามีกรงเล็บแหลมมาจากถุงถือพิเศษที่เจ้าตัวสวมใส่ ด้วยความที่วานิทัสกับโนเอ้มีนิสัยขัดแย้งและอุดมการ์ณต่างกันสุดโต่ง โมจิซูกิจึงหลีกเลี่ยงให้พวกเขาเป็นพี่น้องและเพื่อนกันในตอนแรก แต่ให้ความสัมพันธ์ของพวกเขาเป็นเพียงแค่เพื่อนร่วมงาน ในงานเขียนของเธอนั้นไม่มีจุดตายตัวเป็นพิเศษ แต่เธอมักจะฝึกเขียนแต่ละพาเนลในงานของผู้เขียน ส่วนชื่อตัวละครมาจากการที่โมจิซุกิไปเจอหนังสือภาพประกอบโดยบังเอิญ เมื่อตรวจความหมายของคำที่แปลได้ว่า "เสแสร้ง" เธอจึงพบว่ามันคือความหมายของงานศิลปะในแขวงหนึ่งที่มีชื่อว่า วานิทัส ลักษณะของภาพจะเป็นรูปหัวกระโหลก โครงกระดูก อาหารและสัญลักษณ์อื่นๆ สื่อไปในเรื่องของความตายที่ไม่ยั่งยืน ทำให้ผู้เขียนรู้สึกประทับใจและเอามาตั้งชื่อเป็นตัวละครเอกคนต่อไปในผลงานใหม่ (หมายเหตุเรื่องแรงบันดาลใจโรมิโอกับจูเลียต อ้างอิงมาจาก Translated Interview | Jun Mochizuki | Author of Vanitas No Carte ในยูทูป ที่แปลโดยคุณวินนี่)
การแคสติ้งนักพากย์
ในการดัดแปลงเวอร์ชั่นอนิเมะนั้น วานิทัสได้ให้เสียงภาษาญี่ปุ่นโดยนัตสึกิ ฮานาเอะผู้พากย์ซีรีย์ที่โด่งดังมากมายอย่างตัวละคร "ทันจิโร่" จาก ดาบพิฆาตอสูร ชินเป อาจิโร่ ผู้ให้เสียงชาวเกาะจาก Summer Time Rendering และอิชิคาวะ ไคโตะนักพากย์ของโนเอ้เคยบอกว่าความสัมพันธ์ต้องพึ่งพาซึ่งกันและกัน ส่วนฮานาเอะพยายามใช้ประโยชน์เต็มที่จากส่วนที่เท่กับไม่เท่ แล้วความเซ็กซี่เพื่อดึงเสน่ห์ของวานิทัสออกมา สาเหตุที่ฮานาเอะได้บทบาทของวานิทัสเป็นเพราะความมากประสบการ์ณในฐานะเซย์ยูเคยรับบทบาทการพากย์มากมายและเสน่ห์ทางเพศที่เขาพยามถ่ายทอดให้กับตัวละครนี้ ซึ่งฉากแรงดึงดูดทางเพศนั้นถูกเน้นย้ำตอนที่โนเอ้ดื่มเลือดของโดมินิก และฌานใช้ประโยชน์วานิทัสด้วยการกินเลือดของเขา แม้ว่าตัวละครจะสวมเสื้อผ้าอยู่ก็ตาม ตอนที่ฮานาเอะเห็นวานิทัสครั้งแรก เขาคิดว่าเป็นตัวละครแนวขี้เล่น แต่เมื่อเขาได้แสดงบทบาทด้วยแนวคิดศึกษาพฤติกรรมของวานิทัส จึงพบว่ามันมีบทที่บริสุทธิ์และน่ารักมากมาย เป็นตัวละครที่ทำให้ผู้ชมรู้สึกถึงความโศกเศร้าและโอบอ้อมอารี นักพากย์จึงตั้งใจเผชิญหน้ากับบทบาทหารพากย์เพื่อถ่ายทอดตัวละครของเขาให้เข้าถึงอารมณ์มากที่ทำได้ นักพากย์ตั้งข้อสังเกตว่าวานิทัสเป็นตัวละครที่ไม่ธรรมดาเมื่อพิจารณาจากลักษณะพฤติกรรมของเขา ผู้กำกับ "โทโทยูกิ อิตามูระ" เคยบอกว่าวานิทัสไม่ใช่ตัวร้าย
โมจิซูกิยังเคยบอกอีกว่าฮานาเอะถ่ายถอดความเกลียดซังของวานิทัสในฐานะตัวละครได้ดี แต่ก็มีความสมวัยเหมาะกับตัวของเขา
บันทึกแวมไพร์วานิทัส (ภาคหลัก)
วานิทัสเป็นหนึ่งในพระเอกและตัวเอกของซีรีย์มังงะญี่ปุ่นเรื่อง "บันทึกแวมไพร์วานิทัส" ในตอนแรกวานิทัสบุกเข้าไปในเรือเหาะที่กำลังบินตรงไปยังปารีสพร้อมกับดันเต้ เพื่อนร่วมงานของเขา เพื่อรักษาคำสาปให้กับอเมเลีย รูธด้วยคัมภีร์เครื่องจักรกลที่มีชื่อว่า "ตำราวานิทัส" วานิทัสนั้นได้พบเจอกับโนเอ้​ อัสชีวิสต์ที่หลงใหลในตำราเล่มนั้นมาก จนได้กลายเป็นคู่หูและเพื่อนร่วมงาน แม้ว่าวานิทัสจะเป็นคนบังคับโดยไม่ถามความสมัครใจก็ตาม ในขณะที่ปฎิบัติภารกิจเพื่อช่วยอเมเลีย รูธ เขานั้นสนใจ "ฌาน" แม่มดเพลิงอเวจี ซึ่งเป็นอดีตบูโรของวุฒิสภาและคนของลอร์ดรูธเวน เขาหลงใหลในความงามของเธอ รวมทั้งบาดแผลที่คล้ายกับวานิทัส เด็กหนุ่มจึงตัดสินใจจูบเธอแล้วสารภาพรักอย่างไม่มีปี่ไม่มีขลุ่ย เมื่อวานิทัสแอบตามโดมิกับโนเอ้เข้าไปในเมืองอัสทัล ซึ่งเป็นมิติของเหล่าแวมไพร์ เขานั้นได้พบฌานอีกครั้งและพยามยั่วยวนให้เธอดื่มเลือดของเขาโดยเชื่อว่าฌานมีปัญหาเรื่องการเป็นผู้ต้องสาป แต่ขณะเดียวกันวานิทัสอ้างว่าเขาไม่สนใจฌาน และแค่อยากหยอกล้อเธอเพื่อแก้เบื่อเท่านั้น ในอาร์คหนึ่ง เด็กหนุ่มได้เปิดเผยอดีตของเขาว่าหลังจากที่พ่อของเขาตายจากการปกป้องวานิทัสไม่ให้ถูกแวมไพร์ฆ่าเริ่มฝึกเป็นชาสเซอร์ จนเขาถูกจับไปเป็นหนูทดลองของดร.มอโรโดยไม่เต็มใจ และถูกแวมไพร์จันทราสีน้ำเงินช่วยไว้
ในอาร์คเฌโวด็องเพื่อสืบหาและรักษาแวมไพร์ที่เป็นผู้ต้องสาป วานิทัสได้รับบาดเจ็บจากแอสโทลโฟ​ กรานาทุม พาลาดินชาสเซอร์เพราะต้องการปกป้องฌานไม่ให้ถูกหอกแทง ฌานช่วยเหลือและพาเขากลับกระท่อม แล้วบังคับให้เขาดูแลตัวเอง ทำให้วานิทัสรู้ว่าโคลเอ้​ เดอ​ อัปเฌร์ คือเพื่อนสมัยเด็กฌานและเป็นคนที่เธอนับถือในฐานะพี่สาวอีกคน วานิทัสรู้ว่าโคลเอ้วางแผนจะฆ่าตัวตาย จึงร่วมมือกับฌานเพื่อหยุดคำสาปและไม่ให้ฆ่าตัวตาย หลังจากที่วานิทัสคอยซับพอร์ตฌานมาโดยตลอดในเฌโวด็อง ทำให้ฌานหอมแก้มแล้วกินเลือดของเขา วานิทัสจึงเริ่มรู้ตัวว่าเขาตกหลุมรักเธอ แต่รู้สึกไม่คู่กับความรักแล้วรำคาญความรู้สึกที่ไม่คุ้นชินเพราะวานิทัสรู้สึกเกลียดตัวเองมาก
มิฮาอิล น้องชายบุญธรรมของวานิทัสบังคับให้โนเอ้ดูดเลือดของวานิทัส เพราะต้องการดูความทรงจำของพี่ชาย และอยากรู้ว่าเขาฆ่าคุณพ่อได้ยังไง ทำให้โนเอ้รู้ถึงชีวิตความเป็นิยู่ของวานิทัสตอนที่ยังอยู่กับแวมไพร์บลูมูน และต้องทนทุกข์ทนมาณจากการตายของแม่ที่คลอดเขาออกมา แล้วร่างกายของท่านเริ่มอ่อนแอ จากนั้นวานิทัสได้ปฎิเสธที่จะเป็นผู้สืบทอดของแวมไพร์ที่มีลักษณะแข็งแกร่งเทียบได้กับเผ่าพันธุ์เดียวกับแวมไพร์จันทราสีน้ำเงิน เพราะเขาต้องการตายในฐานะมนุษย์ธรรมดา เมื่อเขาพบมิฮาอิลอีกครั้ง วานิทัสพยามฆ่าน้องชายตัวเองแต่โนเอ้มาขัดขวางไว้เพราะโดมินิก คนสำคัญของแวมไพร์หนุ่มโดนจับเป็นตัวประกัน หากวานิทัสไม่ยอมฟังแล้วเลือกที่จะปะทะกับเพื่อนสนิทตัวเอง ท้ายที่สุดวานิทัสยอมแพ้ และฌานช่วยพวกเขาทั้งคู่ได้ทัน(วานิทัสกับโดมิ)
หลังจากจบเหตุการ์ณสวนสนุก วานิทัสได้เล่าเรื่องถึงสาเหตุที่เขาฆ่าแวมไพร์จันทราสีน้ำเงินเพราะว่าพ่อ/แม่บุญธรรมของพวกเขาถูกแวมไพร์ที่ไม่รู้จักเปลี่ยนจันทราน้ำเงินให้เป็นผู้สาป จากนั้นวานิทัสแยกทางกับมิฮาอิล และขอโทษโนเอ้ กลับมาเป็นเพื่อนกันอีกครั้ง
ลักษณะในสื่ออื่น
ในดราม่าซีดีภาคแยกที่ทำมาจากโบนัสมังงะเล่ม 7 วานิทัสปรากฎตัวในฐานะของซูซูกิ วานิทัส นักเรียนมัธยมปลายของโรงเรียนแวมไพร์ ซึ่งเขาได้ปลอมตัวเป็นนักเรียนหญิงเพื่อสืบหาข้อมูลและได้พบกับซาซากิ ฌานที่แต่งชายในวันแรกของการเข้าเรียน ฌานหมกมุ่นกับเลือดและหน้าตาที่น่ารักของวานิทัส และสารภาพรักโดยไม่มีปี่ไม่ขลุ่ย ทำให้เขารู้สึกตกใจมาก แล้วหนีเธอไปด้วยความเขินอาย ที่โรงเรียนเขาได้พบกับยามาดะ โนเอ้ ซึ่งเป็นหัวหน้าห้อง แล้วอาจาย์ของเขาที่พยามแนะนำให้เขารู้จักกับสถาบัน แต่ถูกฌานไล่ตามจีบแทน ภายหลังวานิทัสรู้ว่าฌานเป็นผู้หญิง ส่วนฌานรู้ว่าวานิทัสเป็นผู้ชาย พวกเขาต่างเห็นเรือนร่างเปลือยกายของอีกฝ่ายในห้องน้ำ แม้ว่าฌานจะตกใจแต่ก็ยังชอบเขาต่อไป พยามจีบวานิทัสด้วยการแสดงความรักของเธอที่มีต่อเด็กหนุ่ม แต่วานิทัสทลายกำแพงที่สี่แล้วอ้างว่าเรื่องนี้ไม่ควรดำเนินต่อ แล้ววานิทัสยังปรากฎตัวในละครเวทีซึ่งแสดงโดยเคสุเกะ อูเอดะ เมื่อเดือนมกราคมพ.ศ.2564
ลักษณะการดีไซน์และนิสัยของตัวละคร
จากข้อมูลของโมจิซุกิ จุนผู้เขียนวานิทัสให้สัมภาษณ์ว่าเรื่องราวหลักของมังงะคือการที่เด็กหนุ่มคนนึงครอบครองตำราที่น่ากลัวเหมือนกับของปีศาจชั่วร้ายที่สามารถรักษาแวมไพร์ที่เป็นผู้ต้องสาป และโมจิซุกิต้องการสำรวจธีมและอัตลักษณ์ของเรื่อง ซึ่งบุคคลเดียวที่สามารถสูญเสียและกู้คืนได้ Anime News Network บอกว่าชื่อของตัวละครสื่อได้สองความหมายตามที่โนเอ้และผู้อ่านเห็น แล้วโมจิซุกิยังบอกว่าวานิทัสเป็นคนที่เกลียดตัวเอง ตั้งแต่เริ่มต้นวานิทัสเป็นคนที่แปลกแยกและรักอิสระ แล้วทำตามใจที่ตัวเองคิดโดยไม่สนคนอื่น มันทำให้โมจิซุกิสร้างสมดุลระหว่างวานิทัสและโนเอ้ ซึ่งเป็นมีนิสัยใจดีและบริสุทธิ์ รักความยุติธรรมและมีความรับผิดชอบสูง ต่างช่วยซับพอร์ตกัน ในขั้นตอนแรกของแนวทางไอเดียเรื่องวานิทัสกลายเป็นฮีโร่ที่กอบกู้แวมไพร์ได้ถูกวางไว้แล้ว แต่ผู้เขียนต้องเจาะลึกแล้วจินตนาการเรื่องวิธีที่วานิทัสรักษาแวมไพร์ ยังบอกอีกว่าการทำให้วานิทัสใช้วิธีแพทย์เพื่อรักษาแวมไพร์ที่เป็นคนไข้ด้วยความบริสุทธิ์ใจนั้นไม่ได้ดูน่าสนใจสำหรับเธอ และผู้แต่งก็ไม่คิดว่าผู้อ่านจะชอบมันมากนัก โมจิซุกิจึงต้องหาแนวคิดที่มากกว่านั้น จึงเป็นที่มาของนามที่แท้จริง ตามที่โมจิซุกิบอกไว้ว่าวานิทัสชื่นชอบความไร้เดียงสา แต่ก็ผิดหวังกับความไร้เดียงสาของโนเอ้ แต่เขาก็ชื่นชมความบริสุทธิ์ที่ไม่มีพิษไม่ภัย และนิสัยที่ซื่อสัตย์ของโนเอ้ที่ไม่มีเล่ห์เหลี่ยม โมจิซุกิเชื่อว่าวานิทัสเป็นคนแปลกประหลาด และคิดว่าเขาต้องเป็นที่นิยมในหมู่ผู้อ่าน
บีสลิ่งคูลตั้งข้อสังเกตว่าในขณะที่โนเอ้จะได้รับความเคราพจากนักพากย์แล้วตัวละครในเรื่อง ผิดกับวานิทัสที่ชอบแนวคิดที่ไม่ฝักใฝ่ฝ่ายใดและถูกสังคมเกลียดซัง บีสลิ่งคูลยังพบว่าจุดไคล์แมกซ์ของซีซั่นในตอนท้ายได้แสดงให้เห็นความทรงพลังและอดีตอันน่าเศร้าของเขาเพราะมันส่งผลต่อความสัมพันธ์ต่อตัวเอกทั้งสองคน ซึ่งตอนแรกสู้กันแต่วานิทัสพบว่าเขาไม่สามารถฆ่าโนเอ้ได้ ลักษณะการดีไซน์ที่โดดเด่นอีกอย่างของวานิทัสคือเขาสวมเครื่องประดับต่างหูที่เป็นนาฬิกาทราย เมื่อเดโมกะ อากาโอะผู้เขียนบทอนิเมะเห็นมันครั้งแรกจึงเชื่อว่าต่างหูต้องมีเบื้องหลังหรือที่มาที่ไปอยู่ ภายหลังได้รับการยืนยันเมื่อเห็นอดีตน่าเศร้าของวานิทัสในมังงะ Anime News Network บอกว่าต่างหูสะท้อนความหมายได้ความตายและอายุขัยที่สั้นของเขา ซึ่งนักวิจารณ์ได้สรุปว่าเป็นข้อความที่ผู้แต่งต้องการจะสื่อ เคทลิน มัวร์มัวร์จากเว็บไซต์ Anime News Network ได้พูดถึงวิธีการดูดเลือดของฌานและวานิทัส รวมทั้งโดมินิกกับโนเอ้ว่าเป็นช่วงเวลาที่ดีที่อนิเมะในปีนั้นจะได้ฉายแสงเพราะเนื้อหาอนิเมะมีฉากแสดงทางเพศมากมาย แม้ว่าวานิทัสจะดูหยอกเล่นและไม่จริงจังกับฌาน แต่เหล่านักวิจาร์ณได้ตั้งข้อสังเกตว่าเขาพยามเทคแคร์เธอ   โมจิซุกิยังบอกว่าเธอชื่นชอบที่แวมไพร์ฌานมีสมดุลทางร่างกายที่เหนือกว่าวานิทัส แต่วานิทัสมีจิตใจที่เหนือกว่าเธอ สนุกกับการได้วาดทั้งสอง แต่ตอนนี้ตำแหน่งพวกเขาสลับกันและมันอดไม่ได้ที่ผู้เขียนจะมีความสุขที่วานิทัสได้อยู่ในตำแหน่งรับ ซึ่งเป็นเรื่องที่ถูกต้อง แล้วยังบอกต่อว่าเธอสนุกและชื่นชอบฌานที่เป็นสัตว์กินเนื้อในเล่ม 8 (อ้างอิง Translated Interview | Jun Mochizuki | Author of Vanitas No Carte ในยูทูป ที่แปลโดยคุณวินนี่)
กระแสตอบรับ
กระแสตอบรับของเหล่านักวิจารณ์ที่มีต่อวานิทัสเป็นไปในทางบวก ส่วนแฟนด้อมโพสต์พบว่าฉากแอคชั่นในตอนแรกเป็นสิ่งที่น่าสนใจที่สุดเพราะวานิทัสเป็นตัวละครที่คาดเดาไม่ได้ โดยเฉพาะตอนที่เขาต้องรับมือกับฌาน แต่ขณะที่ Anime Feminist เรียกวานิทัสว่าเป็นสุดยอดตัวละคร "ภัยสังคม" แต่นักวิจาร์ณคนอื่นชื่นชอบไดนามิกของเขากับโนเอ้  บีสลิ่งคูล บอกว่าบุคลิกของวานิทัสเป็นจุดที่สนุกมากในซีรีย์วานิทัสเพราะตอนที่เขายิ้มและหัวเราะ ให้ความรู้สึกว่าท่าทีที่ร่าเริงของเขาต้องมีเบื้องหลังซ่อนเอาไว้ภายใต้อดีตของเขาที่พยามปกปิด ยังเปรียบเทียบวานิทัสกับเอ็ดเวิร์ด เอลริค ตัวเอกของแขนกลคนแปรธาตุ และรู้สึกประทับใจการเขียนความสัมพันธ์ของวานิทัสและโนเอ้ Anime News Network  เขียนว่าการเปิดเผยความสัมพันธ์วานิทัสกับดร.มอโร ทำให้ตัวละครดูเปราะบางกว่าที่คิดเอาไว้ เมื่อเขาได้พบกับคนที่ทารุณกรรมตัววานิทัสทำให้ท่าทีเปลี่ยนไปมาก เขาจึงรู้สึกผิดต่อผู้รอดชีวิตและพึ่งพาโนเอ้มากขึ้น Manga News ชื่นชมอดีตน่าเศร้าของวานิทัสและการปะทะของเขากับโนเอ้
นักวิจารณ์หลายคนต่างมุ่งความสนใจไปที่ความสัมพันธ์ของวานิทัสและฌาน ฉากวานิทัสบังคับจูบกับฌานถูกวิจาร์ณว่าไม่เหมาะสมที่จะแสดงให้ซีนนั้นเป็นฉากตลก แฟนด้อมโพสต์เห็นว่าคู่ชิปคือความบันเทิงที่อนิเมะมอบให้ รวมทั้งการพัฒนาความรักระหว่างเนื้อเรื่องทำให้วานิทัสถูกยกย่องว่าเป็นตัวละครขี้เล่นและเฮฮาแต่ตอบสนองความรักของตัวเองที่มีต่อฌานได้ไม่ดี พวกเขาจึงถูกยอมรับว่าเป็นคู่รักที่ต่างเชื่อใจกัน El Palomitrón บอกว่าแม้วานิทัสจะไม่ใช่บอยเลิฟ และตัวเอกทั้งสองต่างไม่มีความรักที่โรแในติดต่อกันเพราะซีรีย์มุ่งเน้นสำรวจไปที่ความสัมพันธ์อื่นที่ลึกซึ้งมากกว่า เขาตรวจสอบแล้วพบว่าความสัมพันธ์วานิทัสกับโนเอ้นั้นลึกซึ้งและเทียบเท่าได้กับความสัมพันธ์วานิทัสและฌาน วานิทัสเป็นตัวละครที่ได้รับความนิยมจากเว็บไซต์ Anitrendz และ myanimelist แล้ววานิทัสกับฌานเคยได้รับการเสนอให้เข้าชิงตำแหน่งคู่ชิปที่ดีที่สุดใน Anitrendz Feminist ชอบการพากย์ของฮานาเอะ นัตสึกิที่แสดงบทบาทด้วยท่าทีที่ขี้เล่นคือเรื่องที่สนุกสนานมากแต่ขณะเดียวกันก็ให้ความรู้สึกลึกซึ้งที่ซ่อนอยู่ในอดีตเบื้องหลังที่ยากลำบากของเขา ส่วน Anime Trending วิพากษ์วิจารณ์ถึงการพากย์ของฮานาเอะ นัตสึกิว่าเขาเลือกที่จะปล่อยให้เห็นบุคลิกวานิทัสถูกแสดงนิ่งๆ มากกว่าจะให้แสดงนิสัยจริงๆ ของเขาเพื่อเน้นสนัับสนุนตัวละครแทนที่จะมีการสำรวจเขาในฐานะตัวละคร รวมทั้งความสัมพันธ์ของเขากับตัวละครอื่นในพาร์ทแรก นอกจากนี้ "Brieuc Lemaire" นักพากย์ฝรั่งเศสยังได้รับการเสนอชื่อเข้าชิงในบทบาทของวานิทัสใน Crunchyroll Anime Awards ครั้งที่ 6 วานิทัสยังเคยถูกเสนอชื่อเข้าชิงรางวัล reddit vote anime 2021 ในสาขานักพากย์ญี่ปุ่น โดยกรรมการเสนอชื่อให้นัตสึกิ ฮานาเอะได้รับรางวัลในบทบาทของวานิทัสให้เป็นอันดับที่หนึ่ง ต่อมาวานิทัสได้รับการเสนอชื่อเข้าชิงอีกครั้งใน reddit vote anime 2022 ซึ่งกรรมการชื่นชมวานิทัสว่าเป็นตัวละครที่ดีที่สุดประจำปี 2022 เพราะดีไซน์ที่หรูหราของเขา แล้วความสัมพันธ์วานิทัสกับฌานมีพัฒนาการมากขึ้นจากพาร์ทแรก ท่าทีไม่หยอกล้อและมีแต่ความจริงใจให้กัน ทำให้รู้สึกซับซ้อน ขัดแย้งกับอารมณ์ทั้งความรู้สึกปฎิเสธคนที่ยอมรับเขากับความรู้สึกที่หวั่นไหวที่เขามีต่อฌาน เมื่อเขาเผชิญหน้ากับคนที่ยอมรับเขา ทว่าการดำเนินเรื่องไม่ค่อยดี แต่ถึงอย่างนั้นทางกรรมการก็ยังจัดอันดับให้เขาอยู่ที่ 4 ในสาขาตัวละครดราม่าพร้อมกับผลโหวตผู้ชมที่เห็นด้วยเป็นเสียงเดียวกัน รวมทั้งสาขานักพากย์ที่กรรมการให้วานิทัสอยู่ที่อันดับที่ 2 ใน vanitas anime.com ยังได้จัดกิจกรรมโหวตโดยให้แฟนคลับที่ติดตามทวิตเตอร์ของออฟฟิเซี่ยลโหวตฉากที่ประทับใจมากที่สุด ซึ่งฉากของเขากับโนเอ้ถูกจัดอันดับให้อยู่ 1 แต่ฉากจูบแรกของวานิทัสกับฌานถูกโหวตให้ได้รับความนิยมมากที่สุดเป็นอันดับที่ 2
แหล่งข้อมูลอื่น
วานิทัสในเว็บไซต์อนิเมะทางการของบันทึกแวมไพร์วานิทัส
ภาษาเกาหลีไซนิจิ
ภาษาเกาหลีไซนิจิ เป็นภาษาเกาหลีที่ใช้โดยชาวเกาหลีไซนิจิ คือชาวเกาหลีที่ตั้งถิ่นฐานอยู่ในประเทศญี่ปุ่น เนื่องจากชาวเกาหลีที่เข้ามาอาศัยอยู่ในญี่ปุ่นรุ่นแรก ๆ มาจากทางตอนใต้ของคาบสมุทร อาทิ จังหวัดคย็องกี จังหวัดช็อลลาเหนือ-ใต้ และจังหวัดเชจูจึงมีพื้นฐานของภาษาเกาหลีภาคใต้ และจากการที่แยกออกมาจากแผ่นดินแม่ ภาษาเกาหลีไซนิจิจึงรับอิทธิพลจากภาษาญี่ปุ่นเข้ามาค่อนข้างมากจนกลายเป็นเอกลักษณ์ทางภาษาที่ต่างออกไปจากภาษาเกาหลีที่ใช้ในประเทศเกาหลีเหนือและเกาหลีใต้
ภาษาเกาหลีไซนิจิไม่มีระบบการเขียน และรับอิทธิพลจากภาษาญี่ปุ่นอย่างสูงโดยเฉพาะไวยากรณ์
ยุทธนาวีริโอเดลาปลาตา
ยุทธนาวีริโอเดลาปลาตา (Battle of the River Plate) เป็นการต่อสู้ในมหาสมุทรแอตแลนติกใต้เมื่อวันที่ 13 ธันวาคม ค.ศ. 1939 โดยเป็นการรบทางเรือครั้งแรกในสงครามโลกครั้งที่สอง เมื่อเรือลาดตระเวนหนัก Admiral Graf Spee ของครีคส์มารีเนอ ซึ่งบัญชาการโดยเรือเอกฮันส์ แลงสดอร์ฟ ได้เข้าประทะกับหน่วยของกองทัพเรืออังกฤษ ซึ่งบังคับการโดยพลเรือจัตวาเฮนรี่ ฮาร์วูด ซึ่งประกอบด้วยเรือลาดตระเวนเบา เอชเอ็มเอส อายักซ์, เอชเอ็มเอส อคิลลีส (ยืมมาจากกองเรือนิวซีแลนด์) และเรือลาดตระเวนหนัก เอชเอ็มเอส เอ็กซิเตอร์
Graf Spee แล่นเข้าสู่มหาสมุทรแอตแลนติกใต้ในเดือนสิงหาคม ค.ศ. 1939 ก่อนที่สงครามจะประทุขึ้น และเริ่มการจู่โจมเรือสินค้าหลังจากได้รับอนุญาตตามสมควรในวันที่ 26 กันยายน ค.ศ. 1939 ฝูงเรือของฮาร์วูดเป็นหนึ่งในหลาย ๆ หน่วยค้นหาที่กองทัพเรืออังกฤษส่งไปติดตาม พวกเขามองเห็น Graf Spee ที่ชะวากแม่น้ำริโอเดลาปลาตา ใกล้ชายฝั่งของอาร์เจนตินาและอุรุกวัย
ในการรบต่อมา เรือ เอ็กซีเตอร์ ได้รับความเสียหายอย่างหนักและถูกบังคับให้ออกจากตำแหน่ง เรือ อายักซ์ และ อคิลลีส ได้รับความเสียหายปานกลาง ความเสียหายต่อเรือ Graf Spee แม้ว่าจะไม่มาก แต่ก็ร้ายแรงเนื่องจากระบบเชื้อเพลิงของเรือเสียหาย เรือ อายักซ์ และ อคิลลีส ไล่ตามเรือเยอรมันจนกระทั่งเข้าเทียบท่าที่กรุงมอนเตวิเดโอ เมืองหลวงของอุรุกวัยที่เป็นกลางเพื่อทำการซ่อมแซมอย่างเร่งด่วน แลงสดอร์ฟได้รับแจ้งว่าเขาไม่สามารถอยู่ต่อได้เกิน 72 ชั่วโมง เห็นได้ชัดและเชื่อว่าอังกฤษได้รวบรวมกองกำลังที่เหนือกว่าเพื่อรอจมเรือ เขาจึงสั่งให้จมเรือ แลงสดอร์ฟได้กระทำอัตวินิบาตกรรมในอีกสามวันต่อมา
เมาส์ออนมาร์ส
เมาส์ออนมาร์ส (Mouse On Mars) เป็นวงดนตรีในแนวอินเทลลิเจนท์แด๊นซ์มิวสิก ก่อตั้ง ตั้งแต่ พ.ศ. 2536 ประกอบด้วยสมาชิก Andi Toma และ Jan St. Werner
แม่น้ำไนล์
แม่น้ำไนล์ (Nile) เป็นแม่น้ำสายหลักที่ไหลไปทางเหนือลงไปในทะเลเมดิเตอร์เรเนียน ในภาคตะวันออกเฉียงเหนือของทวีปแอฟริกา แม่น้ำไนล์เป็นแม่น้ำที่ยาวที่สุดในแอฟริกาและเคยเป็นแม่น้ำที่ยาวที่สุดในโลก แม้ว่ามีงานวิจัยโต้แย้ง ซึ่งแนะนำว่าแม่น้ำแอมะซอนมีความยาวมากกว่านิดหนึ่ง  ในบรรดาแม่น้ำสายหลักของโลก แม่น้ำไนล์เป็นหนึ่งในแม่น้ำที่เล็กที่สุด เมื่อวัดจากการไหลในของปริมาณน้ำต่อปีเป็นลูกบาศก์เมตร ด้วยความยาว 6650 km แม่น้ำไนล์มีที่ราบลุ่มแม่น้ำครอบคลุม 11 ประเทศ ได้แก่: สาธารณรัฐประชาธิปไตยคองโก, แทนซาเนีย, บุรุนดี, รวันดา, ยูกันดา, เคนยา, เอธิโอเปีย, เอริเทรีย, ซูดานใต้, ซูดาน และอียิปต์ แม่น้ำนี้ยังเป็นแหล่งน้ำหลักของประเทศอียิปต์ ซูดาน และซูดานใต้ และเป็นแม่น้ำสำคัญที่สนับสนุนการเกษตรและการประมง
ที่มาของชื่อ
คำว่า "Nile" ('nIl) มาจากคำว่า "เนย์ลอส" (ละติน : Neilos ; กรีก : Νειλος) ชื่อในภาษากรีกที่มีความหมายว่า "หุบเขาที่มีแม่น้ำ" อีกชื่อหนึ่งของแม่น้ำไนล์ในภาษากรีกคือ "ไอกึปตอส" (ละติน : Aigyptos ; กรีก : Αιγυπτος) ซึ่งแปลว่าแผ่นดิน "อียิปต์" นั่นเอง เป็นแม่น้ำที่ยาวที่สุดและมีคนยกย่องว่าแม่น้ำนี้มีปลาในส่วนใหญ่
แม่น้ำสาขา
แม่น้ำไนล์เกิดจากการรวมตัวของแม่น้ำสายใหญ่ 2 สายคือ แม่น้ำบลูไนล์ (Blue Nile) จากประเทศเอธิโอเปีย และแม่น้ำไวท์ไนล์ (White Nile) จากบริเวณแอฟริกาตะวันออก มารวมตัวกันในประเทศซูดาน จากนั้นไหลผ่านประเทศอียิปต์ และไหลลงทะเลเมดิเตอร์เรเนียน
แม่น้ำไวท์ไนล์
แม่น้ำไวท์ไนล์ กำเนิดจากทะเลสาบวิกตอเรีย ซึ่งอยู่ระหว่างประเทศยูกันดา ประเทศเคนยา และประเทศแทนซาเนีย แม่น้ำไนล์ช่วงที่ไหลออกจากทะเลสาบวิกทอเรีย จะเรียกแม่น้ำวิกตอเรียไนล์ ซึ่งไหลไปยังทะเลสาบแอลเบิร์ท ในช่วงนี้จะเรียก แม่น้ำแอลเบิร์ทไนล์ ไหลไปที่ประเทศเซาท์ซูดานและประเทศซูดาน รวมกับแม่น้ำหลายสาย และเรียกว่าไวท์ไนล์ตอนกลางประเทศก่อนจะไปรวมกับบลูไนล์
ประวัติศาสตร์
แม่น้ำไนล์เป็นแม่น้ำสายที่หล่อเลี้ยงทวีปแอฟริกาที่แห้งแล้ง จนทำให้เกิดอารยธรรมโบราณขึ้นมากมาย โดยที่รู้จักกันดีคืออารยธรรมอียิปต์ เมื่อสมัยมากกว่ากว่าห้าพันปีที่แล้ว และยังสร้างความอุดมสมบูรณ์ให้กับพื้นที่แถบนั้นด้วย
เทียส์ฟอร์เฟียส์
เทียส์ฟอร์เฟียส์ (Tears for Fears) เป็นวงป็อปร็อกสัญชาติอังกฤษ ก่อตั้งวงที่เมืองบาท เมื่อปี ค.ศ. 1981 โดยโรแลนด์ ออร์เซบอลและเคิร์ต สมิท ก่อตั้งหลังจากได้ยุบวงแกรดูเอต ในช่วงแรกเทียส์ฟอร์เฟียส์เป็นหนึ่งในวงนิวเวฟที่ใช้เครื่องสังเคราะห์เสียงในช่วงต้นคริสต์ทศวรรษ 1980 ต่อมาวงได้เริ่มทำร็อกและป็อปในกระแส ซึ่งก็ทำให้ประสบความสำเร็จในชาร์ตนานาชาติ เทียส์ฟอร์เฟียส์เป็นหนึ่งในวงที่ถูกผลัดในโดยเอ็มทีวีในกระแสบริติชอินเอชันครั้งที่ 2 ในสหรัฐ อัลบัมเปิดตัวของวง The Hurting (1983) ขึ้นอันดับ 1 ในชาร์ตอัลบั้มแห่งสหราชอาณาจักร และอัลบัมชุดที่ 2 Songs from the Big Chair (1985) ก็ขึ้นอันดับ 1 ใน บิลบอร์ด 200 ในสหรัฐ ได้รับแผ่นเสียงทองคำขาวหลายแผ่นทั้งในสหราชอาณาจักรและสหรัฐ Songs from the Big Chair มีเพลงอันดับ 1 สองเพลงบนชาร์ต บิลบอร์ด ฮอต 100 คือเพลง "Shout" และ "Everybody Wants to Rule the World"' เพลงหลังยังได้รับบริตอะวอดส์ในสาขาซิงเกิลอังกฤษแห่งปี 1986
หลังออกอัลบัมชุดที่ 3 ที่ขายได้ระดับแผ่นเสียงทองคำขาว The Seeds of Love (1989) สมาชิกวงทั้งสองก็ได้แยกกันในปี 1991 ออร์ซาบอลออกมาทำงานเดี่ยวคืออัลบั้ม Elemental (1993) และ Raoul and the Kings of Spain (1995) ทั้งคู่กลับมารวมตัวอีกครั้งในปี 2000 และออกผลงานชุดใหม่ชื่อ Everybody Loves a Happy Ending ในปี 2004
คณะกรรมการโอลิมปิกยูโกสลาเวีย
คณะกรรมการโอลิมปิกยูโกสลาเวีย (Yugoslav Olympic Committee; Jugoslavenski olimpijski komitet; Југословенски олимпијски комитет / Jugoslovenski olimpijski komitet; Jugoslovanski оlimpijski кomite; Југословенски олимписки комитет) เป็นองค์กรไม่แสวงหาผลกำไรที่เป็นตัวแทนของนักกีฬายูโกสลาเวียในคณะกรรมการโอลิมปิกสากล คณะกรรมการโอลิมปิกยูโกสลาเวียเป็นผู้ดูแลจัดการผู้แทนของยูโกสลาเวียในการแข่งขันกีฬาโอลิมปิกฤดูร้อน และ ฤดูหนาว
ก่อตั้งขึ้นในซาเกร็บ ในปี ค.ศ. 1919 (ได้รับการยอมรับจากไอโอซีในปี ค.ศ. 1920) ในชื่อ Jugoslavenski olimpijski odbor ก่อนที่จะย้ายไปที่ เบลเกรด ในปี ค.ศ. 1927 และแทนที่คณะกรรมการโอลิมปิกเซอร์เบียในสมาคมคณะกรรมการโอลิมปิกแห่งชาติ ในช่วงการล่มสลายของยูโกสลาเวีย มีการจัดตั้งคณะกรรมการชุดใหม่ขึ้นหลายชุด ในขณะที่คณะกรรมการของสหพันธ์สาธารณรัฐยูโกสลาเวียที่ตั้งขึ้นใหม่ (ประกอบด้วยเซอร์เบียและมอนเตเนโกรในปี ค.ศ. 1992) ยังคงใช้ชื่อเดิมคือคณะกรรมการโอลิมปิกยูโกสลาเวีย จนกว่าจะมีการเปลี่ยนชื่อของประเทศในปี ค.ศ. 2003 จากสหพันธ์สาธารณรัฐยูโกสลาเวียเป็นเซอร์เบียและมอนเตเนโกร ซึ่งเปลี่ยนชื่อเป็นคณะกรรมการโอลิมปิกแห่งเซอร์เบียและมอนเตเนโกร
อิมแพ็ค เรสต์ลิง
อิมแพ็ค เรสต์ลิง (Impact Wrestling) หรือ ทีเอ็นเอ อิมแพ็ค! (TNA iMPACT!) ในอดีตเป็นรายการโทรทัศน์มวยปล้ำอาชีพ ในสังกัดทีเอ็นเอ (Total Nonstop Action Wrestling - TNA) ออกอากาศในสหรัฐอเมริกา แคนาดา สหราชอาณาจักร ตั้งแค่ ค.ศ. 2004 จนถึงปัจจุบัน โดยถ่ายทำที่ห้องส่งยูนิเวอร์แซลสตูดิโอ ออร์แลนโด ฟลอริดาปัจจุบันทางรายการได้ออกอากาศผ่านทางช่องSpike TV ด้วยระบบ High-definition ล่าสุด ทีเอ็นเอ อิมแพ็ค! ได้ถูกเปลี่ยนชื่อมาเป็น อิมแพ็ค เรสต์ลิง ส่วนเพลงเปิดรายการได้เปลี่ยนจาก "Change Me" โดย Phather, Sun and the Holy Ghost มาเป็น "A New Beginning" โดย Dale Oliver
ยุค Fox Sports Net (2004–2005)
ในเดือนเมษายน 2004 TNA ประกาศว่าได้เจรจากับทางโทรทัศน์ Fox Sports Net (FSN) แล้ว ที่ได้รับตารางเวลา 1 ชั่วโมงในวันศุกร์ทางการตลาดส่วนใหญ่ โดยฉาย TNA ทางช่องเคเบิลที่ไม่จำกัด และดาวเทียมเป็นครั้งแรก TNA ได้เริ่มต้นอัดรายการ Impact! ในเดือนนั้นและออกอากาศตอนแรกในวันที่ 4 มิถุนายน ค.ศ. 2004 Impact! ถูกเผยแพร่ไปทั่วแคนาดาทางช่อง RDS และยุโรปในช่อง The Wrestling Channel และต่อมาทั้งสอง ได้แก่ Bravo และBravo 2 ในสหราชอาณาจักร รวมทั้ง Eurosport หลังจากโชว์ไปแล้ว 51 โชว์ สัญญาของ TNA กับช่อง Fox Sports Net ได้หมดสัญญาลงในเดือนพฤษภาคม 2005 และไม่ได้รับการต่อรองใหม่ โดยตอนสุดท้ายออกอากาศเมื่อัวนที่ 27 พฤษภาคม 2005 โดยรวมได้รับความสำเร็จเพียงเล็กน้อยโดยเฉลี่ยเรตติ้ง 0.3
Webcasts (2005)
หลังจากที่ TNA ไม่มีการจัดการโทรทัศน์ และไม่ได้มีวิธีการส่งเสริมของรายการเพย์-เพอร์-วิว แม้ว่า Impact! ไม่ดำเนินการต่อไปในอากาศบนเครือข่ายระดับภูมิภาคบางอย่างในสถานที่ของรายการ Xplosion ในวันที่ 1 กรกฎาคม TNA ได้เริ่มเสนอตอนใหม่ผ่านทางเว็บไซต์ของพวกเขา โดยใช้ครั้งแรกในการดาวน์โหลดบิตทอร์เรนต์ แล้วตามด้วย สตรีมผ่าน RealPlayer เพื่อเป็นการประหยัดค่าใช้จ่ายในการผลิตรายการได้รับการบันทึกไว้ในแต่ละวันและมีให้บริการตลอดเดือนที่ผ่านมา
เปลี่ยนชื่อมาเป็น Impact Wrestling (2011–2014)
หลังจากในวันที่ 3 พฤษภาคม 2011 ได้อัดเทปรายการและฉายในวันที่ 12 พฤษภาคม 2011 รายการได้รีแบรนด์มาเป็น Impact Wrestling ด้วยสโลแกน "Where Wrestling Matters" ด้วยโทนสีที่เปลี่ยนจากสีแดง และดำเป็นสีน้ำเงินขาวและสีเทา สิ่งนี้นำไปสู่ URL ของเว็ปไซต์ TNA Wrestling, tnawrestling.com ได้เปลี่ยนชื่อเป็น impactwrestling.com ในวันที่ 11 กรกฎาคม 2011 ก็ประกาศว่า TNA ได้ใช้ชื่อ Impact Wrestling อัดเทปรายการในวันที่ 25 สิงหาคม ที่สนาม Von Braun Center ในเมืองHuntsville, Alabama ,วันที่ 21 กันยายน ที่สนาม Knoxville Coliseum ในเมืองKnoxville, Tennessee และวันที่ 26 ตุลาคม ที่สนาม Macon Coliseum ในเมืองMacon, Georgia ในวันที่ 6 มกราคม 2012 TNA ประกาศเป็นครั้งแรกในการอัดเทปข้ามชาติของ Impact Wrestling และฉายในวันที่ 28 มกราคม โดยจัดที่สนาม Wembley Arena ในLondon, England
ในวันที่ 12 พฤษภาคม 2012 TNA ประกาศว่า Impact Wrestling จะเริ่มถ่ายทอดสดเป็นครั้งแรกในช่วงซัมเมอร์ปี 2012 โดยเริ่มในวันที่ 31 พฤษภาคม และย้ายไปยังช่วงเวลาใหม่ที่ 8pm ET กำหนดการถ่ายทอดสดถูกขยายออกไปตั้งแต่เดือนกันยายนเป็นต้นไป และผ่านส่วนที่เหลือของปี 2012 ในวันที่ 31 มกราคม 2013 TNA ประกาศว่าพวกเขาจะเริ่มอัดเทป Impact Wrestling ในสถานที่ต่างๆทั่วสหรัฐอเมริกาที่เริ่มต้นวันที่ 14 มีนาคม 2013 ที่สนามSears Centre ในเมืองChicago TNA ยกเลิกสัญญาเช่าอย่างเป็นทางการกับ Universal Studios Florida ในปลายเดือนมีนาคม 2013 และย้ายไป Impact Wrestling Zone
ยุค Destination America (2015)
พร้อมกับย้ายไป Destination America โชว์มีโลโก้ใหม่ ,ชุดกราฟิก ,ชุดรูปแบบ และเวทีใหม่ อดีตพนักงาน WWE จอช แมทิวส์ ถูกเพิ่มลงในทีมผู้บรรยาย แบรนด์ชุดใหม่ประจำสัปดาห์เป็นเจ้าภาพโดย Mike Tenay Impact Wrestling: Unlocked
เนื้อหารายการ
โดยทั่วไปโชว์จะมีการแข่งขันระหว่าง 4-7 แมทช์ ในช่วงเวลา 2 ชั่วโมงตลอดจนการสัมภาษณ์ และกลุ่มต่างๆที่สลับระหว่างการแข่งขัน เนื่องจากลักษณะของธุรกิจมวยปล้ำ ,การโฆษณาสินค้า และรายการเพย์-เพอร์-วิวที่จะเกิดขึ้นมักทำหน้าที่เป็น bookends สำหรับกลุ่มทางการค้า
ในตอนที่ฉายทางช่อง Fox Sports Net การแข่งขันทั้งหมดมีเวลา จำกัด (10 นาทีสำหรับการแข่งขันเดี่ยวปกติและ 30 นาทีสำหรับการแข่งขันชิงแชมป์) และสถานี Fox Box ถูกนำมาใช้ ในกรณีที่มีการดึงเวลาที่กำหนดผู้ชนะถูกกำหนดโดย คณะกรรมการ NWA Championship นับตั้งแต่ออกจากช่องนี้ GFW ได้ยกเลิกแนวคิดขีดจำกัดเวลาลง
กีฬาเรือใบในโอลิมปิกฤดูร้อน 1920
การแข่งขันเรือใบในโอลิมปิกฤดูร้อน 1920 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 7 ที่กรุงอัมสเตอร์ดัม ประเทศเนเธอร์แลนด์ ระหว่างวันที่ 7 กรกฎาคม- 3 กันยายน พ.ศ. 2463 จัดขึ้นที่สนาม Ostend ซึ่งการแข่งขันกีฬาเรือใบครั้งนี้มีการแข่งขันทั้งหมด 14 รายการ คือ ประเภททีมชาย 14 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 101 คน จาก 6 ประเทศ
สิ่งหลุดอุดหลอดเลือดของปอด
สิ่งหลุดอุดหลอดเลือดของปอด (pulmonary embolism, PE) คือภาวะที่มีการอุดตันของหลอดเลือดแดงปอดจากสิ่งหลุดอุดหลอดเลือดที่หลุดลอยมาจากส่วนอื่นของร่างกาย ผู้ป่วยอาจมีอาการหายใจลำบาก เจ็บหน้าอกโดยเฉพาะตอนหายใจเข้า และอาจไอเป็นเลือดได้ นอกจากนี้อาจมีอาการของการมีลิ่มเลือดในหลอดเลือดดำส่วนลึกของอวัยวะอื่น เช่น ที่ขา โดยอาจมีขาบวม แดง และเจ็บขาได้ อาจตรวจพบความอิ่มตัวออกซิเจนในเลือดต่ำ หายใจเร็ว หัวใจเต้นเร็ว และอาจมีไข้ต่ำๆ ในกรณีที่เป็นรุนแรงอาจทำให้หมดสติ ความดันเลือดต่ำ หรือเสียชีวิตกะทันหันได้
ภาวะนี้มักเกิดจากการเกิดลิ่มเลือดในหลอดเลือดดำส่วนลึกที่ขาแล้วหลุดมาอุดหลอดเลือดปอด ปัจจัยเสี่ยงของการเกิดลิ่มเลือดได้แก่การเป็นมะเร็ง การนอนกับเตียงนานๆ การสูบบุหรี่ โรคหลอดเลือดสมอง โรคพันธุกรรมบางชนิด ยาฮอร์โมนเอสโตรเจน การตั้งครรภ์ โรคอ้วน และการผ่าตัดบางประเภท ผู้ป่วยส่วนหนึ่งเกิดการอุดตันของหลอดเลือดจากสิ่งหลุดอุดหลอดเลือดชนิดอื่นที่ไม่ใช่ลิ่มเลือด เช่น ฟองอากาศ ไขมัน หรือน้ำคร่ำ การวินิจฉัยทำได้โดยดูจากอาการ อาการแสดง ร่วมกับผลการตรวจทางห้องปฏิบัติการ ในกรณีที่เป็นผู้ป่วยความเสี่ยงต่ำอาจใช้การตรวจเลือดดูระดับของดี-ไดเมอร์ในการวินิจฉัยว่าผู้ป่วยไม่ได้เป็นภาวะนี้ได้ หากไม่เช่นนั้นแล้วอาจต้องใช้การตรวจอย่างอื่นในการยืนยันการวินิจฉัย เช่น การตรวจซีทีสแกนพร้อมฉีดสีหลอดเลือดปอด การตรวจสแกนดัชนีการหายใจและการไหลเวียนเลือดที่ปอด หรือการตรวจอุลตร้าซาวด์ที่ขา เป็นต้น ภาวะนี้เมื่อพบร่วมกับภาวะลิ่มเลือดในหลอดเลือดดำส่วนลึก (DVT) จะเรียกรวมกันว่าภาวะลิ่มเลือดหลุดอุดหลอดเลือดดำ (VTE)
การลดโอกาสเกิดสิ่งหลุดอุดหลอดเลือดของปอดทำได้โดยผู้ป่วยหลังผ่าตัดควรพยายามขยับเคลื่อนไหวให้เร็วที่สุดเท่าที่จะได้ ขยับกล้ามเนื้อขาส่วนล่างหากต้องนั่งนานๆ และใช้ยาต้านการแข็งตัวของเลือดหลังการผ่าตัดบางชนิด การรักษาส่วนใหญ่เป็นการใช้ยาต้านการแข็งตัวของเลือด เช่น เฮพาริน วาร์ฟาริน หรือยาต้านการแข็งตัวของเลือดแบบออกฤทธิ์โดยตรง (DOAC) โดยอาจต้องใช้ยาต่อเนื่องอย่างน้อย 3 เดือน ผู้ป่วยบางรายจำเป็นจะต้องได้รับการสลายลิ่มเลือด อาจเป็นการสลายลิ่มเลือดด้วยยาเช่นการให้ทีพีเอทางหลอดเลือดดำหรือทางสายสวน และบางครั้งอาจต้องผ่าตัดเอาลิ่มเลือดออก หากไม่สามารถใช้ยาต้านการแข็งตัวของเลือดได้อาจต้องใช้วิธีวางแผ่นตะแกรงในหลอดเลือดดำเวนาคาวาแทนเป็นการชั่วคราว
ฟ็อลคส์วาเกิน กอล์ฟ
โฟล์กสวาเกน กอล์ฟ เป็นรถรุ่นหนึ่งของรถยนต์ยี่ห้อ โฟล์กสวาเกน มียอดขายสะสมจนถึงปัจจุบันรวมทั้งสิ้น 26 ล้านคัน เป็นรถยนต์รุ่นที่ขายดีที่สุดของโฟล์กสวาเกน และเป็นรุ่นที่ขายดีเป็นอันดับที่ 3 ของโลก รองจาก โตโยต้า โคโรลล่า และ ฟอร์ด เอฟ-ซีรีส์ ซึ่งมียอดขายรวม 37 ล้านคัน และ 32 ล้านคัน ตามลำดับ
โฟล์กสวาเกน กอล์ฟ จะมีรูปทรงท้ายกุด เทียบเท่า ฮอนด้า แจ๊ซ, โตโยต้า ยาริส, มาสด้า 2 ฯลฯ แต่จะมีขนาดที่ใหญ่กว่า (ขนาดของมันจะเปรียบเทียบได้กับ ฮอนด้า ซีวิค, โตโยต้า โคโรลล่า ฯลฯ เริ่มผลิตครั้งแรกในพ.ศ. 2517 จนถึงปัจจุบัน มีการพัฒนาอย่างต่อเนื่องรวม 6 รุ่น (Generation) ดังนี้
รุ่นที่ 1 (พ.ศ. 2517-2527)
กอล์ฟ รุ่นที่ 1 ใช้รหัสตัวถังว่า Mk1 รหัสรถ 17 โดยถูกออกแบบเพื่อมาทดแทนรถรุ่น โฟล์กสวาเกน บีเทิล หรือที่รู้จักกันอย่างกว้างขวางในชื่อรถเต่าทอง โดยในอเมริกาและแคนาดา โฟล์กสวาเกนได้ใช้ชื่อ โฟล์กสวาเกน แรบบิท (Volkswagen Rabbit) ในการขาย และในเม็กซิโกได้ใช้ชื่อรุ่น โฟล์กสวาเกน คาริบ (Volkswagen Caribe) แทนชื่อกอล์ฟ
กอล์ฟ Mk1 มีระบบเกียร์ให้เลือกซื้อทั้งสิ้น 3 แบบ คือ เกียร์ธรรมดา 4 สปีด, เกียร์ธรรมดา 5 สปีด และเกียร์อัตโนมัติ 3 สปีด (สมัยนั้นระบบเกียร์อัตโนมัติยังไม่ก้าวหน้า ทำให้เกียร์อัตโนมัติในยุคนั้นมีราคาแพง และสิ้นเปลืองน้ำมันมาก)
ในยุคนั้น ผู้ใช้รถไม่คุ้นชินกับรถที่มีลักษณะท้ายกุด ไม่มีกระโปรงหลัง และไม่เชื่อมั่นในความปลอดภัย ด้วยเกรงว่าผู้โดยสารที่นั่งแถวหลังจะได้รับอันตรายได้ง่ายหากถูกชนท้าย รถเกือบทุกรุ่นที่มีลักษณะท้ายกุดในช่วงนั้นจึงมักไม่ประสบความสำเร็จ แต่ โฟล์กสวาเกน กอล์ฟ ซึ่งมีลักษณะท้ายกุด กลับสามารถประสบความสำเร็จได้เป็นวงกว้าง จนในภายหลังมีการเพิ่มกระบะบรรทุกของลงไปที่ด้านหลัง กลายเป็นรถโฟล์กกอล์ฟที่มีลักษณะแบบรถกระบะ ซึ่งผลิตอยู่ระยะหนึ่ง ก็ได้แยกตัวไปเป็นรถรุ่นใหม่ คือ โฟล์กสวาเกน เจ็ตตา (Volkswagen Jetta) หรือที่คนไทยรู้จักกันในชื่อ โฟล์กสวาเกน เวนโต (Volkswagen Vento) นั่นเอง
ในพ.ศ. 2519 กอล์ฟได้มีการออกรุ่นพิเศษออกมา คือ โฟล์กสวาเกน กอล์ฟ จีทีไอ (Volkswagen Golf GTI) ซึ่งเป็นรถสปอร์ตขนาดเล็ก จีทีไอของMk1ใช้ขนาดลูกสูบใหญ่ที่สุดไม่เกิน 1800 ซีซี แต่แรงจัด ให้แรงได้สูงสุดถึง 110 แรงม้า (โดยที่มีน้ำหนักรถเปล่าเพียง 730 กิโลกรัม) และในช่วงท้ายๆ ก่อนเลิกผลิตMk1 ได้มีการนำระบบหัวฉีดเข้ามาใช้แทนระบบคาร์บูเรเตอร์ ทำให้เครื่องยนต์ให้แรงได้มากขึ้น และประหยัดน้ำมันมากขึ้น นอกจากนี้ กอล์ฟ Mk1 ทุกคัน ขับเคลื่อนล้อหน้าด้วย ซึ่งเป็นความล้ำสมัยมากในยุคนั้น